Document ID: 32011R0383

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 383/2011 ΤΗΣ ΕΠΙΤΡΟΠΉΣ
της 18ης Απριλίου 2011
για την τροποποίηση του κανονισμού (ΕΚ) αριθ. 194/2008 του Συμβουλίου για την ανανέωση της ισχύος και την ενίσχυση των περιοριστικών μέτρων κατά της Βιρμανίας/Μιανμάρ
(Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 194/2008 του Συμβουλίου, της 25ης Φεβρουαρίου 2008, για την ανανέωση της ισχύος και την ενίσχυση των περιοριστικών μέτρων κατά της Βιρμανίας/Μιανμάρ και την κατάργηση του κανονισμού (ΕΚ) αριθ. 817/2006 (1) και ιδίως το άρθρο 18, παράγραφος 1, στοιχείο β),
Εκτιμώντας τα ακόλουθα:
(1)
Το παράρτημα V του κανονισμού (ΕΚ) αριθ. 194/2008 περιλαμβάνει κατάλογο των οντοτήτων στις οποίες εφαρμόζονται ορισμένοι περιορισμοί όσον αφορά την εξαγωγή, χρηματοδότηση και επένδυση, σύμφωνα με τον εν λόγω κανονισμό.
(2)
Το παράρτημα VI του κανονισμού (ΕΚ) αριθ. 194/2008 περιλαμβάνει κατάλογο των προσώπων, οντοτήτων και φορέων που καλύπτονται από τη δέσμευση κεφαλαίων οικονομικών πόρων, σύμφωνα με τον εν λόγω κανονισμό.
(3)
Το παράρτημα VII του κανονισμού (ΕΚ) αριθ. 194/2008 περιλαμβάνει κατάλογο των επιχειρήσεων που ανήκουν κατά κυριότητα ή ελέγχονται από την κυβέρνηση της Βιρμανίας/Μιανμάρ ή των μελών της ή προσώπων που σχετίζονται με αυτά, που υπόκεινται σε περιορισμούς για τις επενδύσεις, σύμφωνα με τον εν λόγω κανονισμό.
(4)
Η απόφαση (ΕΕ) αριθ. 2011/239/ΚΕΠΠΑ (2) του Συμβουλίου, αντικαθιστά τα παραρτήματα I, II και III της απόφασης 2010/232/ΚΕΠΠΑ του Συμβουλίου, της 26ης Απριλίου 2010 (3), τα οποία περιλαμβάνουν τον κατάλογο των επιχειρήσεων που αναφέρονται στα άρθρα 3 παράγραφος 2 στοιχείο β), 5 και 14 της συγκεκριμένης απόφασης, τον κατάλογο των φυσικών και νομικών προσώπων που αναφέρονται στα άρθρα 9, 10 και 13 της συγκεκριμένης απόφασης και τον κατάλογο των επιχειρήσεων που αναφέρονται στα άρθρα 10 και 14 της συγκεκριμένης απόφασης. Ο κανονισμός (ΕΚ) αριθ. 194/2008 εφαρμόζει την απόφαση 2010/232/ΚΕΠΠΑ του Συμβουλίου στο βαθμό που απαιτείται η ανάληψη δράσης στο επίπεδο της Ένωσης. Τα παραρτήματα V, VI και VII του κανονισμού (ΕΚ) αριθ. 194/2008 πρέπει κατά συνέπεια να τροποποιηθούν ανάλογα.
(5)
Στην περίπτωση των προσώπων που προσδιορίζονται στο παράρτημα IV της απόφασης 2011/239/ΚΕΠΠΑ του Συμβουλίου, αναστέλλονται τα αποτελέσματα της συμπερίληψης τους στο παράρτημα II της ίδιας απόφασης. Συνεπώς, δεν είναι σκόπιμο να συμπεριληφθούν τα ονόματά τους στο παράρτημα VI του κανονισμού (ΕΚ) αριθ. 194/2008.
(6)
Ο παρών κανονισμός θα πρέπει να τεθεί σε ισχύ την ημέρα της δημοσίευσής του, ώστε να διασφαλιστεί η αποτελεσματικότητα των μέτρων που προβλέπονται σ’ αυτόν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το παράρτημα V του κανονισμού (ΕΚ) αριθ. 194/2008 αντικαθίσταται από το κείμενο του παραρτήματος I του παρόντος κανονισμού.
2. Το παράρτημα VI του κανονισμού (ΕΚ) αριθ. 194/2008 αντικαθίσταται από το κείμενο του παραρτήματος II του παρόντος κανονισμού.
3. Το παράρτημα VII τον κανονισμού (ΕΚ) αριθ. 194/2008 αντικαθίσταται από το κείμενο του παραρτήματος III του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Απριλίου 2011.

Labels: 18
3
5
11